# 65. Hiiumaa Võrkpalliturniiri 2022. a juhend

Hiiumaa Võrkpalliklubi korraldab 65. Hiiumaa Võrkpalliturniiri 13. augustil 2022. aastal algusega kell 10 Kärdla staadionil (Põllu 18). Turniir toimub elektrooniliselt eelregistreeritud nais- ja meeskondade vahel. Osaleda saab kuni 40 võistkonda.

REGISTREERIMINE

Võistkonna registreerimine toimub veebilehel <http://www.hiiuleht.ee/hiiumaa-vorkpalliturniir-aastast-1958/> kuni 1. augustini (kaasa arvatud) või kohtade täitumiseni. Registreerunuks loetakse võistkond, kes on täitnud 2022. aasta elektroonilise registreerimisvormi ja maksnud osavõtumaksu.

MANDAAT

Sportlaste nimeline ülesandmine toimub võistluseelsel nädalal elektrooniliselt. Ülesandmisleht saadetakse võistkonna kontaktisiku meilile. Võistkonnas on lubatud üles anda kuni kaheksa mängijat. Täidetud ülesandmisleht saata meilile hiiumaa.turniir@gmail.com.

Kõik võistkonnad kinnitavad oma kohaloleku võistluspaigas ajagraafiku järgi. Avamine kell 10.

OSAVÕTUMAKS

Osavõtumaks võistkonna kohta on 120 eurot. Osavõtumaks tuleb tasuda Hiiumaa Võrkpalliklubi arvelduskontole Swedbankis EE862200001120048624 märksõnaga “võrkpalliturniir” ja millise võistkonna eest raha tasutakse. Arve soovil tuleb saaja andmed esitada registreerimisvormil märkuste lahtrisse.

VÕISTLUSSÜSTEEM

Turniir toimub naiskondade ja meeskondade arvestuses. Korraldaja kinnitab võistlussüsteemi peale võistkondade registreerumist. Alagruppide koosseisud loositakse ja avaldatakse Facebooki ürituse lehel “[65. Hiiumaa võrkpalliturniir 2022](https://fb.me/e/1zamryRBX)”.

Mängitakse muruväljakutel rahvusvaheliste võrkpallireeglite järgi lühendatud geimidega. Esimesed kaks geimi mängitakse 19 punktini äkksurmaga, vajadusel kolmas, otsustav geim 12-ni äkksurmaga.

Mängu vilistab vaba võistkond ajakava järgi või peakohtuniku korraldusel. Võistkond saab vile korraldajalt mandaadis.

AUTASUSTAMINE

Hiiumaa Võrkpalliturniiril antakse välja nais- ja meeskondade Võitja karikas ja Väike lohutuskarikas, medalid saavad esikolmikud ja lohutusauhinna võitjad. Autasustamine algab pärast finaalmängude lõppu! Autasustamine toimub võistkondade kaptenite vahendusel.

KORRALDAMINE

Võistluse läbiviija on Hiiumaa Võrkpalliklubi. Turniiri peakorraldaja järjepidevuse kandja rollis on OÜ Hiiu Meedia väljaanne Hiiu Leht. Korraldustoimkonna kontaktid: Siiri Sülla tel 513 5987 ja e-post siiri.sylla@mail.ee , Kadi Kiiver tel 5647 5796 ja e-post kadikiiver@hotmail.com

MUU INFO

Oma tervisliku seisundi eest vastutab iga osavõtja ise.

Kõik võistlusega seotud juhendis määratlemata küsimused lahendab peakohtunik koos korraldustoimkonnaga.

Võistlusjärgne pesemise võimalus Hiiumaa Spordikeskuses Põllu 27.